รัฐบาลไทย-ข่าวทำเนียบรัฐบาล-นายอำเภอบางใหญ่ นำทีมลงพื้นที่ทำกิจกรรม "ขยะเพื่อชุมชนคนบ้านใหม่" ขับเคลื่อนขยายผลธนาคารขยะ (Recyclable Waste Bank) นำรายได้จากการคัดแยกขยะขาย ช่วยเหลือกลุ่มเปราะบาง ผู้ยากไร้
วันอังคารที่ 27 กุมภาพันธ์ 2567
27/02/2567
นายอําเภอบางใหญ่ นําทีมลงพื้นที่ทํากิจกรรม "ขยะเพื่อชุมชนคนบ้านใหม่" ขับเคลื่อนขยายผลธนาคารขยะ (Recyclable Waste Bank) นํารายได้จากการคัดแยกขยะขาย ช่วยเหลือกลุ่มเปราะบาง ผู้ยากไร้
นายอําเภอบางใหญ่ นําทีมลงพื้นที่ทํากิจกรรม "ขยะเพื่อชุมชนคนบ้านใหม่" ขับเคลื่อนขยายผลธนาคารขยะ (Recyclable Waste Bank) นํารายได้จากการคัดแยกขยะขาย ช่วยเหลือกลุ่มเปราะบาง ผู้ยากไร้ และผู้ป่วยติดเตียง 11 ราย มุ่งมั่นลดความเหลื่อมล้ํา ขจัดความยากจน
นายอําเภอบางใหญ่ นําทีมลงพื้นที่ทํากิจกรรม "ขยะเพื่อชุมชนคนบ้านใหม่" ขับเคลื่อนขยายผลธนาคารขยะ (Recyclable Waste Bank) นํารายได้จากการคัดแยกขยะขาย ช่วยเหลือกลุ่มเปราะบาง ผู้ยากไร้ และผู้ป่วยติดเตียง 11 ราย มุ่งมั่นลดความเหลื่อมล้ํา ขจัดความยากจน สร้างความเข้มแข็งของชุมชนด้วยการแบ่งปัน เพื่อยกระดับคุณภาพชีวิตที่ดีของพี่น้องประชาชนอย่างยั่งยืน
เมื่อวันที่ 26 ก.พ. 67 นางสาวญาณิพัชญ์ ศรีโคตร นายอําเภอบางใหญ่ เปิดเผยว่า ตนพร้อมด้วยนางอุไร พึ่งสุขแดง ภรรยากํานันตําบลบ้านใหม่ และทีมภาคีเครือข่าย ได้ร่วมกันจัดกิจกรรม "ขยะเพื่อชุมชนคนบ้านใหม่" ในพื้นที่ตําบลบ้านใหม่ อําเภอบางใหญ่ จังหวัดนนทบุรี เพื่อสร้างความสุข และปันน้ําใจให้กับคนในชุมชน ขับเคลื่อนขยายผลธนาคารขยะ (Recyclable Waste Bank) โดยนํารายได้จากการขายขยะมาช่วยเหลือพี่น้องประชาชนชาวตําบลบ้านใหม่ ที่เป็นกลุ่มเปราะบาง ผู้ป่วยติดเตียง ผู้พิการ และผู้ยากไร้ รวมทั้งสิ้น 11 ราย
นางสาวญาณิพัชญ์ ศรีโคตร นายอําเภอบางใหญ่ กล่าวว่า อําเภอบางใหญ่ จังหวัดนนทบุรี ได้นําแนวทางการขับเคลื่อนธนาคารขยะ (Recyclable Waste Bank) ของกระทรวงมหาดไทยมาสู่การปฏิบัติ โดยมีแนวทางการขับเคลื่อนธนาคารขยะ เพื่อสนับสนุนส่งเสริมให้พี่น้องประชาชนรู้จักการบริหารจัดการขยะ การคัดแยกขยะรีไซเคิลในครัวเรือน ช่วยกันรักษาสิ่งแวดล้อม อีกทั้งยังสามารถเปลี่ยนขยะให้มีมูลค่า สามารถลดรายจ่าย เพิ่มรายได้ นําไปสู่การยกระดับและพัฒนาคุณภาพชีวิตของประชาชน โดยเริ่มจากการส่งเสริมให้องค์กรปกครองส่วนท้องถิ่นได้มีส่วนร่วมในการทําให้มีสิ่งแวดล้อมที่ดีและยั่งยืน ด้วยการจัดให้มีระบบจัดการและกําจัดขยะมูลฝอยที่มีประสิทธิภาพ สามารถนําไปใช้ให้เกิดประโยชน์ และเป็นสวัสดิการให้กับชุมชน โดยเฉพาะอย่างยิ่งการนําเงินรายได้จากการขายขยะ ไปช่วยเหลือพี่น้องประชาชนกลุ่มเปราะบาง ผู้ยากไร้ และผู้ป่วยติดเตียง และนําไปพัฒนาชุมชนในด้านต่าง ๆ
"อําเภอบางใหญ่ จังหวัดนนทบุรี ได้จัดกิจกรรมครั้งนี้ขึ้น โดยมีวัตถุประสงค์เพื่อรณรงค์สร้างจิตสํานึกให้กับประชาชนในพื้นที่ ช่วยลดปริมาณขยะก่อนนําเข้าสู่กระบวนการกําจัดอย่างถูกวิธี ส่งเสริมและสนับสนุนกิจกรรมการมีส่วนร่วมของประชาชน ตลอดจนสร้างรายได้ให้กับครัวเรือนในชุมชน นํารายได้จากการบริการจัดการขยะ ไปจัดกิจกรรมสาธารณประโยชน์ในพื้นที่ โดยการจัดหาถุงยังชีพ เพื่อมอบให้กับผู้ยากไร้ ผู้พิการ ในพื้นที่ตําบลบ้านใหม่ การจัดหาอาหารกลางวันให้กับ นักเรียน ตามโรงเรียนที่อยู่ในพื้นที่ รวมถึงจัดกิจกรรมจิตอาสาพัฒนา ตามพื้นที่สาธารณะต่าง ๆ เพื่อทําประโยชน์ให้กับพี่น้องประชาชน" นางสาวญาณิพัชญ์ฯ กล่าว
นางสาวญาณิพัชญ์ ศรีโคตร นายอําเภอบางใหญ่ กล่าวเพิ่มเติมว่า กิจกรรมในครั้งนี้ นอกจากจะเป็นการบริหารจัดการขยะแล้ว ยังได้บําเพ็ญสาธารณประโยชน์ การแบ่งปัน และการมีส่วนร่วมของชุมชน ซึ่งสอดคล้องตามแนวทางเป้าหมายการพัฒนาที่ยั่งยืนขององค์การสหประชาชาติ (UN SDGs) ในการขจัดความยากจนและพัฒนาคนทุกช่วงวัย โดยไม่ทิ้งใครไว้ข้างหลัง ซึ่งอําเภอบางใหญ่ จังหวัดนนทบุรี ได้นําเงินรายได้จากโครงการธนาคารขยะต่อยอดขยายผลให้ทุกองค์กรปกครองส่วนท้องถิ่นได้ทํากิจกรรมและสิ่งที่ดีให้กับพี่น้องประชาชน ช่วยกันทําให้ประชาชนกลุ่มเปราะบาง ผู้ยากไร้ และผู้พิการ ได้รับการช่วยเหลือ มีโอกาสในการดํารงชีวิต และมีความเป็นอยู่ที่ดีขึ้น สามารถพึ่งพาตนเองได้อย่างยั่งยืน ซึ่งเป็นแนวทางตามหลักปรัชญาของเศรษฐกิจพอเพียง ชุมชนมีความสุข มีรายได้ที่มั่นคง ประชาชนทุกคนมีภูมิคุ้มกันต่อภัยทางสังคม มีความมั่นคงทางอาหาร และยารักษาโรค นําไปสู่การมีคุณภาพชีวิตที่ดีอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood